paragraph_text: Tibrona je naslijedio Difrida, koji je reorganizirao spartansku vojsku od ostataka trupa njegovog prethodnika, te je poveo neke uspješne pohode protiv Strute pri čemu je zarobljen njegov nećak. Struta je smjenjen 387. pr. Kr., a na mjesto satrapa Lidije ponovo je zasjeo Tiribaz koji je i dalje vodio prospartansku politiku zbog atenskih prijetnji perzijskim interesima u Egejskom moru, nakon čega je na njegovu zaslugu sklopljen Kraljevski mir.